CELEX: 32010D0116
Language: et
Date: 2010-02-24 00:00:00
Title: 2010/116/: Komisjoni otsus, 24. veebruar 2010 , millega lõpetatakse teatavate Taist pärit spiraalköiteseadiste importi käsitlev dumpinguvastane menetlus

25.2.2010   
            
            
               ET
            
            
               Euroopa Liidu Teataja
            
            
               L 48/17
            
         KOMISJONI OTSUS,
   24. veebruar 2010,
   millega lõpetatakse teatavate Taist pärit spiraalköiteseadiste importi käsitlev dumpinguvastane menetlus
   (2010/116/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 30. novembri 2009. aasta määrust (EÜ) nr 1225/2009 kaitse kohta dumpinguhinnaga impordi eest riikidest, mis ei ole Euroopa Ühenduse liikmed, (1) eriti selle artiklit 9,
   olles konsulteerinud nõuandekomiteega
   ning arvestades järgmist:
   A.   MENETLUS
   
   
               (1)
            
            
               11. novembril 2008. aastal sai komisjon kaebuse teatavate Taist pärit spiraalköiteseadiste impordi väidetava kahjustava dumpingu kohta.
            
         
               (2)
            
            
               Kaebuse esitas nõukogu määruse (EÜ) nr 384/96 (2) (edaspidi „algmäärus”) artikli 4 lõike 1 ja artikli 5 lõike 4 alusel liidu tootja Ring Alliance Ringbuchtechnik GmbH, kelle toodang moodustab olulise osa, kõnealusel juhul üle 50 % liidu teatavate spiraalköiteseadiste kogutoodangust.
            
         
               (3)
            
            
               Kaebus sisaldas esmapilgul usutavaid tõendeid dumpingu ning sellest tuleneva olulise kahju kohta ning seda käsitati piisava põhjusena dumpinguvastase menetluse algatamiseks.
            
         
               (4)
            
            
               Pärast konsulteerimist algatas komisjon Euroopa Liidu Teatajas avaldatud teatega (3) dumpinguvastase menetluse teatavate Taist pärit ja praegu CN-koodi 8305 10 00 alla kuuluvate spiraalköiteseadiste impordi suhtes Euroopa Liitu.
            
         
               (5)
            
            
               Komisjon saatis küsimustikud liidu tootmisharule ja kõigile teadaolevatele ELi tootjate ühendustele, Tai eksportijatele/tootjatele, kõigile eksportijate/tootjate ühendustele, importijatele, kõigile teadaolevatele importijate ühendustele ning asjaomase ekspordiriigi ametiasutustele. Huvitatud isikutele anti võimalus teha oma seisukohad teatavaks kirjalikult ja taotleda ärakuulamist algatamisteates sätestatud tähtaja jooksul.
            
         
               (6)
            
            
               Arvestades vajadust teatavaid uurimise aspekte täiendavalt kontrollida, otsustati uurimist jätkata ajutisi meetmeid kehtestamata. 16. septembril 2009 edastati kõigile huvitatud isikutele teatis uurimise selles etapis tehtud esialgsete järelduste kohta ning kutsuti huvitatud isikuid üles nende järelduste kohta arvamust avaldama.
            
         B.   KAEBUSE TAGASIVÕTMINE JA MENETLUSE LÕPETAMINE
   
   
               (7)
            
            
               18. detsembril 2009 komisjonile saadetud kirjas võttis Ring Alliance Ringbuchtechnik GmbH ametlikult kaebuse tagasi.
            
         
               (8)
            
            
               Algmääruse artikli 9 lõike 1 kohaselt võib menetluse lõpetada, kui kaebus tagasi võetakse ja kui lõpetamine ei ole vastuolus liidu huvidega.
            
         
               (9)
            
            
               Komisjon otsustas käesoleva menetluse lõpetada, sest uurimise käigus ei ilmnenud ühtegi asjaolu, mis oleks näidanud, et lõpetamine oleks vastuolus liidu huvidega. Huvitatud isikuid teavitati nõuetekohaselt ja neile anti võimalus esitada märkusi. Komisjonile ei saabunud ühtegi märkust selle kohta, et lõpetamine oleks vastuolus liidu huvidega.
            
         
               (10)
            
            
               Seega teeb komisjon järelduse, et teatavate Taist pärit spiraalköiteseadiste Euroopa Liitu importimist käsitlev dumpinguvastane menetlus tuleb lõpetada,
            
         ON VASTU VÕTNUD KÄESOLEVA OTSUSE:
   Artikkel 1
   Käesolevaga lõpetatakse dumpinguvastane menetlus teatavate Taist pärit ja praegu CN-koodi 8305 10 00 alla kuuluvate spiraalköiteseadiste impordi suhtes.
   Artikkel 2
   Käesolev otsus jõustub järgmisel päeval pärast selle avaldamist Euroopa Liidu Teatajas.
   
      Brüssel, 24. veebruar 2010
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 343, 22.12.2009, lk 51.
   
      (2)  EÜT L 56, 6.3.1996, lk 1.
   
      (3)  ELT C 322, 17.12.2008, lk 13.